**Ревизирана рамка за професионални становища, стандарти и указания на ИНТОСАЙ**

**1. Предложение за рамка с професионални становища, стандарти и указания на ИНТОСАЙ**

Настоящето предложение е изготвено с цел да се повиши доверието в професионалните становища, стандарти и указания на ИНТОСАЙ, така че те да придобият статут на задължителна рамка за одита в публичния сектор и да се подобри техническото им качество. Предлагат се редица промени в сега действащата рамка от МСВОИ и Указания за добро управление на ИНТОСАЙ. С предложените промени се подчертава централното място в цялостната рамка на МСВОИ 100 и основните принципи на одита в публичния сектор.

Основните характеристика на ревизираната рамка за професионални становища, стандарти и указания на ИНТОСАЙ са, както следва:

1) Ревизираната рамка носи името „Професионални становища, стандарти и указания на ИНТОСАЙ” **(IFPP/ Рамка за професионални становища),** тъй като обхваща и други документи освен стандартите МСВОИ;

2) Рамката включва всеобхватните Принципи на ИНТОСАЙ (ИНТОСАЙ – П), Международните стандарти на върховните одитни институции (МСВОИ) и съпътстващите ги Указания на ИНТОСАЙ (GUID);

3) **Наименованието МСВОИ се запазва** и стандартите остават неразделна част от Рамката;

4) Под името МСВОИ се публикуват единствено документи, които очертават изисквания, базирани на МСВОИ 100, и са в съответствие с него;

5) Рамката регламентира изискванията, на които трябва да отговарят ВОИ, осъществяващи своята одитна дейност в съответствие с МСВОИ;

6) Полагат се основите за бъдещо развитие на **Рамка на ИНТОСАЙ с модел на компетенции за одит в публичния сектор**, както и други документи, улесняващи прилагането на МСВОИ;

7) **Указанията за добро управление на ИНТОСАЙ (INTOSAI-GOVs) не се запазват като отделна категория документи,** а попадат в категорията „Специализирани указания” в рамките на нововъведения раздел „Указания” - „GUIDs”.

Диаграмата по-долу показва нагледно съдържанието на Рамката. Тя обхваща три основни групи документи. Най-отгоре са принципите на ИНТОСАЙ, вкл. Декларациите от Лима и Мексико за независимостта на ВОИ. Те са показани в зелен цвят. На следващото ниво са стандартите за одит – МСВОИ, както и нова категория, която предстои да се попълва – Стандарти за модел на компетенции. В лявата част на диаграмата в червено са показани МСВОИ, очертаващи изискванията към ВОИ, чиято одитна дейност се осъществява в съответствие с тези международни стандарти. Най-долу в синьо са поместени указанията и насоките. Те нямат задължителен характер. Предлагат на ВОИ и техните одитори разяснения в различни области, напр. прилагане на МСВОИ, планиране, осъществяване на одита или докладване по определени теми, както и инструменти за оценка на спазването на МСВОИ.

*Ревизирана рамка за професионални становища, стандарти и указания на ИНТОСАЙ (IFPP)*

 РАМКА ЗА ПРОФЕСИОНАЛНИ СТАНОВИЩА НА ИНТОСАЙ

Стандарти на Интосай

Принципи на Интосай

***Принципи на Интосай (Интосай – П)***

**

**

*Международни стандарти на върховните одитни институции (МСВОИ) *

**

*Финансов одит Одит на изпълнен. Одит на съотв. Други ангажименти*

*  *

**Стандарти за компетентност**

**Бъдещи док. на база МСВОИ 100**



*Бъдещи док. на базата на МСВОИ 100*

**Указания за компетентност**

**Бъдещи док. на база МСВОИ 100**



Указания на Интосай

Указания

 

Указания за организацията на ВОИ

Доп. указания за фин. одит

Доп. указ. за одит на съотв.

Доп. указ. за одит на изп.

*Тематични специфични указания*

*Други указания*

С ревизираната рамка се отстраняват редица слабости на сега действащите МСВОИ и Указания за добро управление на ИНТОСАЙ:

• разяснява се обхватът на рамката, като професионалните становища, принципите ИНТОСАЙ-П, МСВОИ и указания вече ще се дефинират по предварително зададена група от критерии;

• ясно се посочват стандартите, които ВОИ трябва да спазват, за да докладват в съответствие с МСВОИ;

• дава се възможност на ИНТОСАЙ да очертае модел на компетенциите в съответствие с принципите, залегнали в МСВОИ 100;

• прави се ясно разграничение между стандартите на МСВОИ, които включват указания за прилагане (маркирани в червено и със задължителен характер за ВОИ, които докладват в съответствие с МСВОИ) и незадължителните допълнителни указания (в синьо);

• прави се разграничение между „Указанията относно организационната структура на ВОИ” и „Други указания” и се създава раздел в Рамката за поместването на насоки за ВОИ при привеждане на дейността им в съответствие с МСВОИ, както и на елементи като действащия МСВОИ 5600 относно партньорските проверки;

* като се подчертава основополагащата роля на МСВОИ 100 – основни принципи на одита в публичния сектор, се създава възможност специфичните указания (понастоящем част от поредицата МСВОИ 5000) да бъдат поместени в съответните подходящи документи като допълнителни незадължителни тематични указания за ВОИ и техните одитори относно финансов одит, одит на изпълнението или за съответствие;

• с разделянето на одитните принципи и стандарти за финансов одит, одит на изпълнението и за съответствие (в.ж. отделните кутийки от диаграмата), Рамката дава възможност (в съответствие с параграф 8 от МСВОИ 100) Върховните одитни институции да приемат собствени стандарти, ако те отговарят на принципите, залегнали в действащите МСВОИ 100 и 400;

• за да се избегне припокриване и дублиране, някои МСВОИ и Указания на ИНТОСАЙ за добро управление (GOV), които регламентират сходни области, са обединени в рамките на раздел „Указания” GUIDS.

* като се разяснява всеобхватната роля на основните принципи на одита в публичния сектор, се дава възможността за системно преразглеждане на действащите документи с цел привеждането им в съответствие с основните принципи и отстраняване на противоречия.

Форумът за професионални становища, стандарти и указания на ИНТОСАЙ е разработил критерии за класификация на трите категории професионални документи, издавани от ИНТОСАЙ, обобщени в Рамката IFPP, както следва: ИНТОСАЙ-П, МСВОИ, Указания „GUIDs”.

Ревизираната рамка ще бъде въведена в действие чрез тясно сътрудничество между Форумът за професионални становища, стандарти и указания (FIPP) и всички работни групи на ИНТОСАЙ при спазване на необходимите изисквания и в съответствие със Стратегическия план за въвеждане на Рамката за професионални становища на ИНТОСАЙ, одобрен от Управителния съвет.